Begrebet er først blevet almindeligt efter [[2. verdenskrig]], idet man tidligere opfattede sikkerhedspolitikken som integreret i forsvars- og udenrigspolitikken. Fundamentalt i sikkerhedspolitikken er sikkerhedsbegrebet, herunder graden af sikkerhed eller fraværet af samme. I den indre sikkerhedspolitik indgår [[Forsvaret]], [[Beredskabet]] samt [[kontraspionage]], der udføres af [[Politiets Efterretningstjeneste]]. Forsvaret er også et centralt element i den ydre sikkerhedspolitik, ligesom en række [[diplomati]]ske initativer er det. I forhold til den ydre sikkerhedspolitik er det grundlæggende valg, hvorvidt en stat vil indgå i en [[alliance]] eller være [[neutralitet|neutral]].
Jura Psykologi Politik Sikkerhed